
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1288 


24 Οκτωβρίου 2000 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Έγκριση Οργανισμού Εσωτερικής Υπηρεσίας του Νο¬ 
μικού Προσώπου «Παιδικός Σταθμός Ξυλαγανής 

Δήμου Μαρώνειας» Ν. Ροδόπης. 1 

Σύσταση νομικού προσώπου στο Δήμο Ιάσμου Ν. Ρο¬ 
δόπης με την επωνυμία «ΚΑΠΗ ΔΗΜΟΥ ΙΑΣΜΟΥ». 2 
Αίτηση λήψης ασφαλιστικών μέτρων σύμφωνα με το 
άρθρο 9 παρ. 4 του ν. 703/77, όχως ισχύει, 1) της 
εταιρίας με την επωνυμία «ΜΕΤΑΛΛΟΠΤΙΚΑ-Συκα- 
ράς Π. Ιωάννης & ΣΙΑ ΕΕ», 2) της εταιρίας «ΟΡ- 
Τ03ΤΥΙΈ -Συκαράς Π. Ιωάννης & ΣΙΑ ΕΕ», 3) της 
εταιρίας «Αν. Λαφογιάννη & ΣΙΑ ΟΕ», και 4) της Αλε¬ 
ξάνδρας συζύγου Ιωάννη Συκαρά κατά των εται¬ 
ριών «ΕυχοΗίοα Οτουρ 5ρΑ», «ΕυχοΙΙίοα ΗοΙΙαπά Βν» 
και «ΕυχοΙΙίοα ΗθΙΙαε ΑΕ», για παράβαση των άρ¬ 
θρων 1,2 και 2α του ιδίου νόμου. 3 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στη 1633/31.3.2000 απόφαση 
του Γενικού Γραμματέα της Περιφέρειας Ανατολι¬ 
κής Μακεδονίας - Θράκης. 4 


ΑΠΟΦΑΣΕΙ Σ 

Αριθ. 5146 (1) 

Έγκριση Οργανισμού Εσωτερικής Υπηρεσίας του Νομ- 
κού Προσώπου «Παιδικός Σταθμός Ξυλαγανής Δήμου 
Μαρώνειας» Ν. Ροδόπης 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ ΘΡΑΚΗΣ 

Έχοντας υπόψη: 

1. Τις διατάξεις του άρθρου 12 και 318 του Ν. 1188/81 
«Περί του κώδικα κατάστασης προσωπικού ΟΤΑ» όπως 
αντικαταστάθηκαν με τις όμοιες των Ν. 1832/89 και 
2307/95,του Ν. 2190/94 και των Π.Δ. 37α/87 και 22/90. 

2. Το άρθρο 9 του Ν. 2503/97. 

3. Την αριθ. 670/2-3-2000 απόφαση του Γεν. Γραμ. 
Περ/ρειας περί μεταβίβασης αρμοδιοτήτων στο Γενικό 
Δ/ντή της Περιφέρειας. 


4. Την αριθμ. 1525/29-3-99 απόφασή μας, με την οποία 
συστήθηκε Νομικό Πρόσωπο με την επωνυμία «Παιδικός 
Σταθμός Ξυλαγανής Δήμου Μαρώνειας» και δημοσιεύθη- 
κε στο ΦΕΚ 451/26-4-1999. 

δ.Την αριθμ. 33/2000 απόφαση του Δημοτικού Συμβου¬ 
λίου Μαρώνειας καθώς και την αριθμ. 2/11/31-8-2000 
σύμφωνη γνωμοδότηση του Υπηρεσιακού Συμβουλίου 
του άρθρου 37του Ν. 2190/94, αποφασίζουμε: 

Εγκρίνουμε την αριθμ. 33/2000 απόφαση του Δημοτι¬ 
κού Συμβουλίου Μαρώνειας, που αφορά την ψήφιση του 
Οργανισμού Εσωτερικής Υπηρεσίας του Νομικού Προ¬ 
σώπου «Παιδικός Σταθμός Ξυλαγανής Δήμου Μαρώνει- 
ας», ο οποίος έχει ως εξής: 

Άρθρο 1 

Η υπηρεσία του Δ.Ν.Π. ΠΑΙΔΙΚΟΣ ΣΤΑΘΜΟΣ ΞΥΛΑΓΑ- 
ΝΗΣ ΔΗΜΟΥ ΜΑΡΩΝΕΙΑΣ διευθύνεται από μία Διεύθυν¬ 
ση η οποία αποτελείται από: 

α) Τμήμα Διοικητικών θεμάτων και Οικονομικών θεμά¬ 
των 

Στην αρμοδιότητα του Τμήματος ανήκουν τα αφορού- 
ντα στο προσωπικό και στη γραμματειακή υποστήριξη 
του Δ.Ν.Π. 

Διεξάγει την προσωπική αλληλογραφία του Προέδρου 
του Δ.Ν.Π. και τηρεί το αρχείο αυτού. 

Τηρεί ιδιαίτερο πρωτόκολλο εισερχομένων και εξερχό- 
μενων εγγράφων τα οποία διεκπεραιώνει στις αρμόδιες 
υπηρεσίες. 

Τηρεί ημερολόγιο των προσωπικών επαφών του Προέ¬ 
δρου εντός και εκτός Δ.Ν.Π. 

Παραλαμβάνει από τους υπηρεσιακούς παράγοντες 
τους φακέλους των εγγράφων που πρέπει να υπογρα- 
φούν από τον Πρόεδρο. 

Παρακολουθεί όλη τη δραστηριότητα του Δ.Ν.Π. 

Αναλαμβάνει τη συγγραφή των κειμένων και των επι¬ 
στολών του Προέδρου. 

Εποπτεύει τη διεκπεραίωση της αλληλογραφίας των 
υπηρεσιώντου Δ.Ν.Π. 

Φροντίζει για τη δημοσίευση των διακηρύξεων και των 
ανακοινώσεων των υπηρεσιώντου Δ.Ν.Π. 

Παραλαμβάνει τον ημερήσιο και περιοδικό τύπο καθώς 
και όλα τα έντυπα που αποστέλλονται σε αυτό. Επιμελεί¬ 
ται της καθημερινής αποδελτίωσης του τύπου. 

Είναι υπεύθυνος για την εφαρμογή όλων των νόμων και 
διαταγμάτων που αφορούν στο πάσης φύσεως προσωπι¬ 
κό του Δ.Ν.Π. και ασκεί τις αρμοδιότητες που απορρέουν 

από τον κώδικα κατάστασης Δημοτικών και Κοινοτικών 
υπαλλήλων (Ν. 1188/1981). 

Τηρεί μητρώο, ευρετήριο και τους ατομικούς φακέλους 
του μόνιμου και με σχέση εργασίας ιδιωτικού Δικαίου 
προσωπικού. 

Εφαρμόζει το Πειθαρχικό Δίκαιο. 

Καταρτίζει ονομαστικές καταστάσεις των μονίμων 
υπαλλήλων του Δ.Ν.Π κατά κλάδο και βαθμό, όπως ορί¬ 
ζουν οι σχετικές διατάξεις και συντάσσει τα σχέδια Οργα¬ 
νισμού Εσωτερικής'Υπηρεσίας. 

Εκδίδει πιστοποιητικά και τις βεβαιώσεις του προσωπι¬ 
κού για την υπηρεσιακή του κατάσταση. 

Διεκπεραιώνει κάθε υπόθεση που έχει σχέση με τη χο¬ 
ρήγηση της σύνταξης και των παροχών στο οικείο Ταμείο 
Ασφάλισης των υπαλλήλων του Δ.Ν.Π που αποχωρούν 
από την υπηρεσία, καθώς και την αναγνώριση και εξαγο¬ 
ρά της προϋπηρεσίας τους, όπως και κάθε υπόθεση που 
έχει σχέση με τη συνταξιοδότηση του προσωπικού με 
σχέση εργασίας ιδιωτικού Δικαίου και της καταβολής της 
προβλεπόμενης από το νόμο αποζημίωσης. 

Ελέγχει και παρακολουθεί τα αφορούντα στην τήρηση 
του κανονικού ωραρίου εργασίας. 

Εκδίδει ή κοινοποιεί εγκυκλίους που αφορούν στην υπη¬ 
ρεσιακή κατάσταση του προσωπικού και ενημερώνει για 
τα προγράμματα επιμόρφωσής του. Φροντίζει για την ορ¬ 
θολογική κατανομή του προσωπικού ώστε να λειτουρ¬ 
γούν εύρυθμα οι υπηρεσίες. 

Εισηγείται στον Πρόεδρο για τη συγκρότηση των ανα¬ 
γκαίων επιτροπών και ομάδων εργασίας. 

Εισηγείται στον Πρόεδρο για τα προσωπικά αιτήματα 
των εργαζομένων. 

Τηρεί βοηθητικούς φακέλους και βιβλία που κατά την 
κρίση του Προϊσταμένου είναι αναγκαία για την εύρυθμη 
λειτουργία του Τμήματος. 

Έχει την ευθύνη για την όλη λειτουργία της μηχανο¬ 
γράφησης και μηχανοργάνωσης των Υπηρεσιών του 
Δ.Ν.Π. 

Παρέχει πληροφορίες, πίνακες και ό,τι άλλο στατικό 
στοιχείο ήθελε ζητηθεί από τις υπηρεσίες του Δ.Ν.Π. για 
κάθε νόμιμη χρήση. 

Παρέχει υπηρεσίες που αφορούν τη μεταφορά μαθη¬ 
τών με σχολικά λεωφορεία. 

Κατευθύνει τους πολίτες στη διεκπεραίωση των υποθέ- 
σεών τους, τους συμβουλεύει για την καλύτερη αντιμε¬ 
τώπιση των προβλημάτων που έχουν σχέση με το Δ.Ν.Π. 

Κατευθύνει και οργανώνει την επικοινωνία των πολιτών 
με τις υπηρεσίες τουΔ.Ν.Π. 

Δέχεται υποδείξεις και προτάσεις για αλλαγές που συμ¬ 
βάλλουν στη βελτίωση της λειτουργίας του Δ.Ν.Π. και τη 
λήψη μέτρων που τους αφορά στα πλαίσια της γενικότε¬ 
ρης προσπάθειας σχεδιασμού για την ανάπτυξη. 

Καταρτίζει σε συνεργασία με τις αρμόδιες υπηρεσίες 
του Δ.Ν.Π. τον Προϋπολογισμό Εσόδων - Εξόδων και τον 
υποβάλει έγκαιρα αρμοδίως. 

Παρακολουθεί την πορεία εκτέλεσης του Προϋπολογι¬ 
σμού Εσόδων Εξόδων, εισηγείται την αναμόρφωσή του, 
την εγγραφή νέων εσόδων και τη χορήγηση συμπληρω¬ 
ματικών πιστώσεων. 

Συντάσσει και θεωρεί τα πάσης φύσεως μισθοδοτικά 
στοιχεία όλου του προσωπικού και προωθεί αρμοδίως για 
τη σύνταξη των μισθοδοτικών καταστάσεων. 

Παρακολουθεί τη μισθοδοτική κατάσταση όλωντωνερ- 
γαζομένων στο Δ.Ν.Π και εκδίδει τις σχετικές βεβαιώσεις 
και πιστοποιητικά, όποτε ζητούνται. 


Συγκεντρώνει και εντάσσει στο Μηχανογραφικό σύστη¬ 
μα άλατα στοιχεία του Προϋπολογισμού. 

Παρακολουθεί την πορεία των εξόδων, ενημερώνει 
εγκαίρως τις αρμόδιες υπηρεσίες και συντάσσει τις εκθέ¬ 
σεις δαπανών, όταν οι εγκεκριμένες απορροφώνται. 

Τηρεί αρχείο ετήσιων απολογισμών Εσόδων - Εξόδων 
του Δ.Ν.Π. σύμφωνα μετά απολογιστικά στοιχεία που Συ¬ 
ντάσσει το Ταμείο. 

Προγραμματίζει την πορεία Εσόδων - Εξόδων του Προ¬ 
ϋπολογισμού και εισηγείται τη σωστή κατανομή των πι¬ 
στώσεων και την απορρόφηση των δαπανών για την εκτέ¬ 
λεση έργων, προμηθειών και τη διαχείριση της περιου¬ 
σίας γενικά. 

Συγκεντρώνει στατιστικά στοιχεία που αναφέρονται γε¬ 
νικά στα οικονομικά ζητήματα· που αφορούντο Δ.Ν.Π. και 
είναι χρήσιμα για τις προβλέψεις του προϋπολογισμού. 

Παρακολουθεί τα εγκεκριμένα δάνεια του Δ. Ν .Π. και τη¬ 
ρεί πίνακες ετησίων τοκοχρεολυτικών δόσεων για κάθε 
περίπτωση ενημερώνοντας πάντοτε το Ταμείο του Δήμου 
Κομοτηνής. 

Εισηγείται την αναμόρφωση του Προϋπολογισμού με 
την εγγραφή νέων εσόδων για τη χορήγηση συμπληρω¬ 
ματικών εκτάκτων Δ.Ν.Π. πιστώσεων. 

Επιμελείται της ασφάλισης των κινητών και ακινήτων 
του Δ.Ν.Π. 

Φροντίζει για την υπογραφή των Χρηματικών Ενταλμά¬ 
των από τον Πρόεδρο, την καταχώρησή τους στο μηχα¬ 
νογραφικό σύστημα και την αρχειοθέτηση των ΧΕΠ μετά 
δικαιολογητικά τους. 

Συσχετίζει κάθε δαπάνη με τυχόν προηγούμενη όμοια 
και παρακολουθεί την ύπαρξη σχετικής πίστωσης για τη 
δυνατότητα έκδοσης ΧΕΠ. 

Ασχολείται με την προμήθεια πάσης φύσεως υλικού 
εκτός του υλικού των έργων που είναι απαραίτητο για τις 
υπηρεσίες του Δ.Ν.Π. και επιδιώκει την επίτευξη των συμ- 
φερότερων τιμών με την παρακολούθηση των τιμών της 
αγοράς, χωρίς να παραγνωρίζει την ποιότητά του προς 
προμήθεια υλικού. 

Μεριμνά για την έκδοση των σχετικών εντολών προμη¬ 
θειών, τη σύνταξη πρωτοκόλλων παραλαβής του πάσης 
φύσεως υλικού και την υπογραφή τους από τις αντίστοι¬ 
χες επιτροπές παραλαβής, τη φύλαξη του υλικού στην 
αποθήκη του Δ.Ν.Π. και την καταχώρισή του στα οικεία βι¬ 
βλία αποθήκης. Διαχειρίζεται και παρακολουθεί τη διακί¬ 
νηση των διαφόρων ειδών και τηρεί ανάλογο βιβλίο. 

Εισηγείται την εκποίηση ή καταστροφή του άχρηστου ή 
παλαιού υλικού καιτη διαγραφή του από τα αντίστοιχα βι¬ 
βλία. 

Διενεργεί κάθε πράξη σχετική με τη διαχείριση του υλι¬ 
κού, τη διαφύλαξη του στις αποθήκες καιτη διάθεση του 
βάσει διατακτικών της αρμόδιας υπηρεσίας. 

Μεριμνά για την έγκαιρη ανανέωση των υλικών που 
πρόκειται να εξαντληθούν. 

Διαβιβάζει στις αρμόδιες υπηρεσίες για έλεγχο και 
αξιολόγηση τα είδη για τα οποία υπάρχουν ειδικοί όροι 
στις σχετικές συμβάσεις. 

Διεξάγει δημοπρασίες και πρόχειρους διαγωνισμούς, 
μεριμνά για τη δημοσίευση στον ημερήσιο τύπο των όρων 
διακήρυξης με καθορισμό της ημερομηνίας διεξαγωγής 
της δημοπρασίας. 

Συντάσσει συμβάσεις με τους προμηθευτές, μεριμνά 
για την κοινοποίησή τους στους αρμόδιους και παρακο¬ 
λουθεί την τήρηση των όρων των συμβάσεων για την.πα- 
ράδοση υλικών μέσα στις οριζόμενες προθεσμίες και την 

επιβολή ποινικής ρήτρας σε περίπτωση εκπρόθεσμων πα¬ 
ραδόσεων όπως καθορίζεται στις συμβάσεις ή τις διακη¬ 
ρύξεις. 

Παραλαμβάνει τις εγγυητικές επιστολές από τους προ¬ 
μηθευτές και μεριμνά για την επανάληψη δημοπρασίας 
όταν η πρώτη αποβεί άκαρπος. 

Ελέγχει τουςχρηματικούς τίτλους που διαβιβάζονται 
στο ταμείο από τις αρμόδιες υπηρεσίες και εκδίδει τα 
αποδεικτικά παραλαβής εισπρακτέων εσόδων. 

Εκκαθαρίζει τις οφειλές των δημοτών και εισηγείται 
όποτε απαιτείται τη λήψη αναγκαστικών μέτρων εισπρά- 
ξεως κατά των οφειλετών. 

Τηρεί όλα τα από το νόμο προβλεπόμενα λογιστικά βι¬ 
βλία εσόδων κλπ. 

Άρθρο 2 

Όργανα Διοίκησης - Αρμοδιότητες 

Προϊστάμενος Διεύθυνσης: 

Την ευθύνη της όλης λειτουργίας του Δ.Ν.Π. φέρει ο 
Προϊστάμενος Διεύθυνσης, ο οποίος: 

Προϊσταται σε όλα τα Τμήματα. 

Παρακολουθεί και ελέγχει την παρουσία, την πειθαρ¬ 
χία, την υπηρεσιακή απόδοση και επίδοση όλων των 
υπαλλήλων της Δ/νσης του, την τήρηση των νόμων, δια¬ 
ταγμάτων, αποφάσεων κλπ., που αφορούν το Νομικό 
Προσωπικό και τους καθοδηγεί κατά την εκτέλεση των 
υπηρεσιακών τους καθηκόντων. 

Κατανέμει την εργασία στους υπαλλήλους της Δ/νσης 
ανάλογα με τις συνολικές ανάγκες των Τμημάτων και με 
τη συνεργασία των προϊσταμένων. 

Μπορεί να απασχολεί οποιονδήποτε από το προσωπικό 
της υπηρεσίαςτου γιατην εκτέλεση κάθε άλλης εργασίας 
ανάλογα με τις ανάγκες που παρουσιάζονται σε κάθε 
Τμήμα. 

Ενημερώνεται για όλη την εισερχόμενη και εξερχόμενη 
αλληλογραφία που αφοράτη Δ/νση, χαρακτηρίζει και κα¬ 
τανέμει αυτή σύμφωνα με τις αρμοδιότητες των Τμημά¬ 
των ή γραφείων που υπάγονται στη Δ/νση και δίνειτις ανα¬ 
γκαίας οδηγίες στους Προϊσταμένους για τις ενέργειες 
που πρέπει να γίνουν. 

Υπογράφει αποφάσεις ύστερα από εξουσιοδότηση του 
Προέδρου και τα υπηρεσιακά έγγραφα. 

θεωρεί με τη μονογραφή του και υποβάλλει όλα τα 
έγραφα που συντάσσονται από τα Τμήματα και Γραφεία 
της Δ/νσης για έγκριση και υπογραφή από τον Πρόεδρο ή 
το νόμιμο αναπληρωτή του καθιστάμενος έτσι συνυπεύ- 
θυνος, για τη νομιμότητα της ενέργειας. 

Θεωρείτη βεβαίωση της εργασίας του προσωπικού που 
υπηρετεί στη Δ/νση. 

Εισηγείται τα θέματα της αρμοδιότητάς του στον Πρό¬ 
εδρο, υπογράφοντας τις σχετικές εισηγήσεις. 

Παρίσταται εφόσον οι υπηρεσιακές ανάγκες το απαι¬ 
τούν, στις συνεδριάσεις των συλλογικών οργάνων του 
Δημοτικού Νομικού προσώπου ΠΑΙΔΙΚΟΣ ΣΤΑΘΜΟΣ ΞΥ- 
ΛΑΓΑΝΗΣ του Δήμου Μαρλωνειας και αναπτύσσει τις 
απόψεις του πάνω σε διάφορα υπηρεσιακά θέματα». 

Συντάσσει τις ετήσιες εκθέσεις αξιολόγησης για τους 
υπαγόμενους σ’ αυτόν Προϊσταμένους Τμημάτων και δια¬ 
τυπώνει τη γνώμη του σε δεύτερο βαθμό στις υπηρεσια¬ 
κές εκθέσεις των υπολοίπων υπαλλήλων οι οποίες συ- 
ντάσσονται από τους προϊσταμένους των υπηρεσιακών 
μονάδων. 

Δέχεται τους πολίτες και παρέχει σε αυτούς όσες πλη¬ 
ροφορίες επιτρέπεται από τις κείμενες διατάξεις. 


Άρθρο 3 

Θέσεις - Κλάδοι και Ειδικότητες 

Εισαγωγικός βαθμός των υπαλλήλων των κλάδων Τε¬ 
χνολογικής και - Δευτεροβάθμιας Εκπαίδευσης ορίζεται ο 
βαθμός Δ, και καταληκτικός βαθμός αυτών ο βαθμός Α. 

Εισαγωγικός βαθμός των υπαλλήλων του κλάδου Υπο¬ 
χρεωτικής εκπαίδευσης ορίζεται ο βαθμός Ε, και καταλη¬ 
κτικός βαθμός αυτών ο βαθμός Β. 

Αριθμός μόνιμων οργανικών θέσεων κατά κατηγορίες 
και κλάδους: 

1. ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 

ΚΛΑΔΟΣ ΤΕ 2 Κοινωνικών Λειτουργών με βαθμό Δ-Α Θέ¬ 
ση μία. 

ΚΛΑΔΟΣ ΤΕ 9 Βρεφονηπιοκόμων με βαθμό Δ-Α Θέσεις 
δύο (2). 

ΚΛΑΔΟΣ ΤΚ17 Διοικητικών - Λογιστών με βαθμό Δ-Α Θέ¬ 
ση μία (1) 

2. ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 

ΚΛΑΔΟΣ ΔΕΙ Διοικητικών με βαθμό Δ-Α Θέση μία (1) 

ΚΛΑΔΟΣ ΔΕ 8 Βοηθών βρεφοκόμων - παιδοκόμων με 

βαθμό Δ-Α Θέση μία (1) 

ΚΛΑΔΟΣ ΔΕ 32 Μαγείρων με βαθμό Δ-Α Θέση μία (1) 

3. ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 

ΚΛΑΔΟΣ ΥΕ 16 Καθαριστριών με βαθμό Ε-Β Θέσεις δύο 

( 2 ) 

Άρθρο 4 

ΠΡΟΣΩΡΙΝΕΣ ΘΕΣΕΙΣ 
ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ 

ΚΛΑΔΟΣ ΤΕ 16 Νηπιαγωγών με βαθμό Δ-Α Θέση μία(1) 

Η θέση αυτή κενούμενη με οποιοδήποτε τρόπο, καταρ- 
γείται. 

Άρθρο 5 

ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ 
ΟΡΙΣΜΕΝΟΥ ΧΡΟΝΟΥ 

Τρεις (3) θέσεις, των εξής ειδικοτήτων, αντίστοιχα: μίας 
μαγείρων, μίας καθαριστριών και μίας βρεφονηπιοκόμων, 
για την αντιμετώπιση εποχιακών, περιοδικών και πρό¬ 
σκαιρων αναγκών. 

Άρθρο 6 

Εσωτερικοί κανονισμοί Λειτουργίας Υπηρεσιών 

Ο τρόπος λειτουργίας κάθε υπηρεσιακής μονάδας, στις 
ιδιαίτερες λεπτομέρειες, καθώς και κάθε άλλη λεπτομέ¬ 
ρεια, εκτός από αυτές που ορίζονται με Νόμο, καθορίζο¬ 
νται με Εσωτερικούς κανονισμούς Λειτουργίας, που συ- 
ντάσσονται από τις επί μέρους Υπηρεσίες & εγκρίνονται 
από το Διοικητικό Συμβούλιο του Δημοτικού Νομικού 
Προσώπου ΠΑΙΔΙΚΟΣ ΣΤΑΘΜΟΣ ΞΥΛΑΓΑΝΗΣτορ Δήμου 
Μαρώνειας. 

Άρθρο 7 

Έναρξη ισχύος Οργανισμού 

Η ισχύς του παρόντος Οργανισμού αρχίζει από τη δη¬ 
μοσίευσή του στην Εφημερίδα της Κυβερνήσεως. 

Άρθρο 8 

Στον Προϋπολογισμό του τρέχοντος έτους (2000) 
υπάρχουν εγγεγραμμένες πιστώσεις στους αντίστοιχους 
ΚΑ. για την κάλυψη της μισθοδοσίας του υπηρετούντος 
προσωπικού, ύψους 20.330.000 δρχ.. Η μελλοντική επι- 




17772 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


βάρυνση του Προϋπολογισμού του Δημοτικού Νομικού 
Προσώπου ΠΑΙΔΙΚΟΣ ΣΤΑΘΜΟΣ ΞΥΛΑΓΑΝΗΣτου Δήμου 
Μαρώνειας, από την απόφαση αυτή, δεν είναι δυνατόν να 
υπολογισθεί. 

Άρθρο 9 

Η ισχύς του παρόντος Οργανισμού αρχίζει από τη δη¬ 
μοσίευσή του στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Κομοτηνή, 4 Οκτωβρίου 2000 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΛΑΖΑΡΟΣ ΤΣΑΚΜΑΚΙΔΗΣ 

-♦- 

Αριθ. 4521 (2) 

Σύσταση νομικού προσώπου στο Δήμο Ιάσμου Ν. Ροδό¬ 
πης με την επωνυμία «ΚΑΠΗ ΔΗΜΟΥ ΙΑΣΜΟΥ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ ΘΡΑΚΗΣ 

Έχοντας υπόψη: 

1. Τις διάταξεις του Ν. 2503/97. 

2. Τις διατάξεις του Ν. 2539/97. 

3. Τις διατάξεις του άρθρου 203 του Π.Δ. 410/95 
(Δ.Κ.Κ.). 

4. Την αριθμ. 670/2-3-2000 απόφαση του Γεν. Γραμ. 
Περ/ρειας περί μεταβίβασης αρμοδιοτήτων στο Γενικό 
Δ/ντή της Περιφέρειας. 

5. Την αριθμ. 58/2000 απόφαση του Δημοτικού Συμβου¬ 
λίου Ιάσμου για τη σύσταση νομικού προσώπου με την 
επωνυμία «ΚΑΠΗ Δήμου Ιάσμου» 

6. Τις διατάξεις του άρθρου 27 Ν. 2081/92 και της εγκυ¬ 
κλίου 570/7-10-92 της Γραμματείας του Υπουργικού Συμ¬ 
βουλίου, αποφασίσουμε: 

Τη σύσταση Νομικού Προσώπου με την επωνυμία «ΚΕ¬ 
ΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ ΔΗΜΟΥ 
ΙΑΣΜΟΥ». 

Σκοπός του Νομικού Προσώπου είναι η πρόληψη βιο¬ 
λογικών, ψυχολογικών και κοινωνικών προβλημάτων των 
ηλικιωμένων, ώστε να παραμείνουν αυτόνομα, ισότιμα και 
ενεργά μέλη του κοινωνικού συνόλου. Η διαφώτιση και 
συνεργασία του ευρύτερου κοινού και ειδικών φορέων, 
σχετικά με τα προβλήματα και τις ανάγκες των ηλικιωμέ¬ 
νων. Η έρευνα σχετικών θεμάτων με τους ηλικιωμένους, 
όσον αφορά την υγεία, τα κοινωνικά και άλλα προβλήμα- 
τάτους. 

Το Νομικό Πρόσωπο διοικείται από πενταμελές Διοικη¬ 
τικό Συμβούλιο, του οποίου τα μέλη μαζί με τους αναπλη¬ 
ρωτές ορίζονται από το Δημοτικό Συμβούλιο. Το Διοικητι¬ 
κό Συμβούλιο αποτελείται, από α) τον Δήμαρχο ή άλλο μέ¬ 
λος, αιρετό ή μη, που ορίζεται από αυτούς, ως Πρόεδρο, 
β) τρεις (3) Δημοτικούς Συμβούλους, γ) ένα (1) δημότη ή 
κάτοικο του Δήμου που έχει ανάλογη επαγγελματική ή 
κοινωνική δράση ή ειδικές γνώσεις ανάλογα με το σκοπό 
του Νομικού Προσώπου. ΤοΔ.Σ. εκλεγέν από τα μέλη του 
τον Αντιπρόεδρο και τον Γ ραμματέα. 

Η θητεία του Διοικητικού Συμβουλίου ακολουθεί τη Δη¬ 
μοτική περίοδο. 

Πόροι του Νομικού Προσώπου είναι: α) η ετήσια επιχο¬ 
ρήγηση του Δήμου 2.000.000 δρχ. β) κρατικές επιχορη¬ 
γήσεις γ) εισφορές, δωρεές, κληρονομιές, κληροδοσίες 


δ) συνδρομές μελών ε) έσοδα από εκδηλώσεις κ.λπ. στ) 
πρόσοδοι, της περιουσίας του. 

Το Νομικό Πρόσωπο εκπροσωπείται, στα Δικαστήρια 
και σε κάθε αρχή από τον Πρόεδρο του Δ.Σ., ο οποίος σε 
περίπτωση απουσίας ή κωλύματος αναπληρώνεται, από 
τον Αντιπρόεδρο. 

Το Κέντρο Ανοικτής Προστασίας Ηλικιωμένων (ΚΑΠΗ) 
θα στεγάζεται στο οίκημα που στεγάζεται, και ο Πολιτι¬ 
στικός ΣύλλογοςΙάσμου. 

Από τις διατάζεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Ιάσμου 
για το τρέχον έτος ύψους 2.000.000 δραχμών. Για την κά¬ 
λυψη της ανωτέρω δαπάνης έχει εγγράφει ισόποση πί¬ 
στωση στον προϋπολογισμό έτους 2000 του Δήμου,στον 
Κ.Α.212.9ζ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 4 Οκτωβρίου 2000 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΛΑΖΑΡΟΣ ΤΣΑΚΜΑΚΙΔΗΣ 

-♦- 

ΑΠΟΦΑΣΗ 159/11/2000 (3) 

Αίτηση λήψης ασφαλιστικών μέτρων σύμφωνα με το άρ¬ 
θρο 9 παρ. 4 του ν. 703/77, όχως ισχύει, 1) της εταιρίας 
με την επωνυμία «ΜΕΤΑΛΛΟΠΤΙΚΑ-Συκαράς Π. Ιωάν¬ 
νης & ΣΙΑ ΕΕ», 2) της εταιρίας «ΟΡΤ05ΤΥΕΕ -Συκαράς 
Π. Ιωάννης & ΣΙΑ ΕΕ», 3) της εταιρίας «Αν. Λαφογιάννη 
& ΣΙΑ ΟΕ», και 4) της Αλεξάνδρας συζύγου Ιωάννη Συ- 
καρά κατά των εταιριών «ΕυχοΜίοα Οτουρ δρΑ», 
«Ευχοίίίοα ΗοΙΙαπά Βν» και «ΕυχοΚίοα ΗθΙΙαε ΑΕ», για 
παράβαση των άρθρων 1,2 και 2α του ιδίου νόμου. 

Η ΕΠΙΤΡΟΠΗ ΑΝΤΑΓΩΝΙΣΜΟΥ ΣΕ ΟΛΟΜΕΛΕΙΑ 

Η Επιτροπή Ανταγωνισμού συνήλθε σε συνεδρίαση την 
21η Ιουνίου 2000, ημέρα Τετάρτη και ώρα 10 π. μ., στην αί¬ 
θουσα 611 της Γενικής Γραμματείας Εμπορίου του 
Υπουργείου Ανάπτυξης με την εξής σύνθεση: 

Πρόεδρος: Δημήτρης Τζουγανάτος Μέλη: Κωνσταντί¬ 
νος Ηλιόπουλος, 

Παναγιώτης Μαντζουράνης κωλυομένου του τακτικού 
Χαρίλαου Χάρακα 

Εμμανουήλ Αντωνόπουλος κωλυομένου του τακτικού 
Λεωνίδα Νικολούζου 

Ηλίας Σουφλερός κωλυομένου του τακτικού Χαρίσιου 
Ταγαρά 

Ιωάννης Κατσουλάκος 

Γ ραμματέας: Αλεξάνδρα-Μαρία Ταραμπίκου. 

Τα λοιπά τακτικά ή αναπληρωματικά μέλη, καίτοι προ- 
σκληθέντα, δεν παρευρέθησαν λόγω κωλύματος. 

Θέμα της συνεδριάσεως ήταν η αίτηση λήψης ασφαλι¬ 
στικών μέτρων σύμφωνα με το άρθρο 9 παρ.4 του ν. 
703/77, όπως ισχύει, 1) της εταιρείας με την επωνυμία 
«ΜΕΤΑΛΛΟΠΤΙΚΑ-Συκαράς Π. Ιωάννης & ΣΙΑ ΕΕ», 2) της 
εταιρίας «ΟΡΤΟδΤΥΕΕ -Συκαράς Π. Ιωάννης & ΣΙΑ ΕΕ», 3) 
της εταιρίας «Αν. Λαφογιάννη & ΣΙΑ ΟΕ», και 4) της Αλε¬ 
ξάνδρας συζύγου Ιωάννη Συκαρά κατά των εταιριών 
«ΕυχοΐΙίοε Οτουρ 3ρΑ», «ΕυχοΐΙίοε ΗοΙΙαπά Βν» και 
«ΕυχοΚίοα ΗθΙΙαε ΑΕ», για παράβαση των άρθρων 1,2 και 
2α του ιδίου νόμου. 

Στη συνεδρίαση παρέστησαν: 1) οι εταιρείες «ΜΕΤΑΛ- 
ΛΟΠΤΙΚΑ - Συκαράς Π. Ιωάννης & ΣΙΑ ΕΕ», «ΟΡΤΟδΤΥΕΕ 

- Συκαράς Π. Ιωάννης & ΣΙΑ ΕΕ», «Αν. Λαφογιάννη & ΣΙΑ 
ΟΕ» δια του πληρεξουσίου τους δικηγόρου Χαράλαμπου 
Συνοδινού, 2) η κα Αλεξάνδρα σύζυγος Ιωάννη Συκαρά, 
αυτοπροσώπως και μετά του ιδίου ως άνω πληρεξουσίου 
δικηγόρου Χαράλαμπου Συνοδινού και 3) για τις εταιρεί¬ 
ες «ΕυχοΙΙίοα Θτουρ 5ρΑ», «ΕυχοΙΙίοβ ΗοΙΙαηά Βν» και 
«ΕυχοΙΙίοβ ΗθΙΙβε ΑΕ» ο νόμιμος εκπρόσωπος τους 31 θ- 
ίαηο ΜαΙΙίθΙΙο, μετά των πληρεξουσίων αυτών δικηγόρων 
Γεωργίου Βερβενιώτη και Ευγενίας Γεωργούτζου. 

Στην αρχή της συνεδριάσεως τον λόγο έλαβε η Εισηγή- 
τρια Σοφία Καμπερίδου, η οποία ανέπτυξε την γραπτή ει¬ 
σήγηση της Γραμματείας επί της υποθέσεως και πρότει- 
νε την απόρριψη της κρινόμενης αίτησης. Στην συνέχεια 
έλαβαν το λόγο τόσο οι αιτούντες όσο και οι καθών, οι 
οποίοι ανέπτυξαν τις θέσεις τους, έδωσαν διευκρινήσεις, 
πληροφορίες και εξηγήσεις σε ερωτήσεις που τους υπέ¬ 
βαλαν ο Πρόεδρος και τα Μέλη της Επιτροπής και ζήτη¬ 
σαν από την Επιτροπή, οι μεν αιτούντες την παραδοχή της 
αίτηση τους, οι δε καθών την απόρριψη αυτής, αναφερό- 
μενοι και στα υπομνήματα που θα καταθέσουν. Ο Πρόε¬ 
δρος της Επιτροπής έδωσε προθεσμία μέχρι τις 28 Ιουνί¬ 
ου 2000 στα ενδιαφερόμενο μέρη να καταθέσουν τα υπο- 
μνήματάτους 

Η Επιτροπή Ανταγωνισμού συνήλθε σε διάσκεψη σης 
28 Ιουνίου 2000 ημέρα Τετάρτη και ώρα 18 μ. μ., στην αί¬ 
θουσα 611 της Γενικής Γραμματείας Εμπορίου του 
Υπουργείου Ανάπτυξης, την οποία συνέχισε στις 10 Ιουλί¬ 
ου 2000, ημέρα Δευτέρα και ώρα 10 π. μ. και ολοκλήρωσε 
την 1 Αυγούστου 2000, ημέρα Τρίτη και ώρα 10.00 π.μ., 
στην ίδια ως άνω αίθουσα, και, αφού έλαβε υπ’ όψη τηςτα 
στοιχεία του φακέλλου, την Εισήγηση της Γραμματείας 
της Επιτροπής Ανταγωνισμού, τις απόψεις που διετύπω- 
σαν εγγράφως και προφορικώς τα ενδιαφερόμενο μέρη 
και κατά την ακροαματική διαδικασία και τα υπομνήματα 
που αυτοί υπέβαλαν, 

ΣΚΕΦΘΗΚΕ ΩΣ ΕΞΗΣ 

I. Στις 18-1-2000, και μετά την υποβολή σχετικής καταγ¬ 
γελίας, βάσει του άρθρου 24 του ν. 703/77, όπως ισχύει, 
οι εταιρείες 1) «ΜΕΤΑΛΛΟΠΤΙΚΑ - Συκαράς Π. Ιωάννης & 
ΣΙΑ ΕΕ», 2) «ΟΡΤΟδΤΥΕΕ - Συκαράς Π. Ιωάννης & ΣΙΑ ΕΕ», 
3) της εταιρείας «Αν. Λαφογιάννης & ΣΙΑ ΟΕ», και η Αλε¬ 
ξάνδρα συζύγου Ιωάννη Συκαρά (4η των αιτούντων) υπέ¬ 
βαλαν βάσει του άρθρου 9, παρ. 4, του ν. 703/77, όπως 
ισχύει, αίτηση λήψεως ασφαλιστικών μέτρων κατά των 
εταιρειών 1) «ΕυχοΙΙίοβ ΟΓουρ 3ρΑ», 2) «ΕυχοΙΙίοβ ΗοΙΙαηά 
Βν» και 3) «ΕυχοΙΙίοβ ΗθΙΙβε ΑΕ», επικαλούμενες παράβα¬ 
ση των άρθρων 1,2 και 2α του ν. 703/77, όπως ισχύει. 

II. 1. Η τέταρτη των αιτουσών Αλεξάνδρα Συκαρά είναι 
σύζυγος του Ιωάννη Συκαρά και γενική διαχειρίστρια των 
επιχειρήσεων του ομίλου Συκαρά (ΜΕΤΑΛΛΟΠΤΙΚΑ, ΟΡ¬ 
ΤΟδΤΥΕΕ και Αν. Λαφογιάννης). 

Οι υπόλοιπες των αιτουσών είναι εταιρείες οι οποίες απο- 
τελούντον όμιλο επιχειρήσεων Συκαρά και έχουν την έδρα 
τους στην Αθήνα. Αντικείμενο εργασιών τους είναι η χον¬ 
δρική πώληση οπτικών, φωτοοπτικών και άλλων συναφών 
ειδών καθώς και οι εισαγωγές αυτών από το εξωτερικό και 
η αντιπροσώπευση εμπορικών και βιομηχανικών οίκων. 

11.2. Όσον αφορά τις επιχειρήσεις κατά των οποίων 
στρέφεται η υπό εξέταση αίτηση παρατηρούνται τα εξής: 

Α) Η ΕυχοΙΙίοβ Οιτιυρ δ.ρ.Α είναι Ιταλική εταιρεία και 
ασχολείται με την παραγωγή και διάθεση γυαλιών ηλίου, 
φακών και σκελετών για γυαλιά οράσεως. Η εταιρεία 
ελέγχεται άμεσα από την εταιρεία «Εβ ΕθοηβΓάο Ρίπ- 
βυζίβΓβ 3 γΙ» και έμμεσα από την «Εθοίίπ ΗοΙάίηρε ΟιτιάΙτ», 


ενώ ελέγχει είκοσι επτά (27) επιχειρήσεις μέσω των οποί¬ 
ων δραστηριοποιείται σε είκοσι περίπου χώρες, μεταξύ 
των οποίων συγκαταλέγεται και η Ελλάδα. 

Η γκάμα των προϊόντων του ομίλου περιλαμβάνει πε¬ 
ρισσότερα από 2.250 διαφορετικά μοντέλα γυαλιών, ενώ 
κάθε χρόνο παρουσιάζει στην παγκόσμια αγορά περισ¬ 
σότερα από 500 καινούρια σχέδια. 

Ο κύκλος εργασιών του ομίλου σε παγκόσμιο επίπεδο 
για το έτος 1998, ανήλθε σε 3.649.400.508.000 (Λιρ. Ιτα¬ 
λίας) ποσό που αντιστοιχεί σε 621.273.942.482 δραχμές, 
ή 1.874.140.847 ΕΟΕΕ 

Β) Η ΕυχοΙΙίοβ ΗοΙΙβηά Β.ν. είναι θυγατρική της ΕυχοίΙί- 
03 ΘΓουρ 3ρΑ και ασχολείται με την εισαγωγή και εμπορία 
των προϊόντων της τελευταίας στην Ολλανδία. Μετά την 
απόκτηση (25/6/99) του τμήματος οπτικών της Ββυεοίι & 
Εοπιό Ιπο. η ΕυχοίΙίοΒ ΗοΙΙβηά Β.ν υπεισήλθε στα δικαιώ¬ 
ματα και τις υποχρεώσεις της σύμβασης διανομής που 
έχει συνάψει ο όμιλος επιχειρήσεων Συκαρά με την 
Ββυεοίι βηά Εοπιό Β. V. ΝΘΐάθΓίαηάε. 

Γ) Η ΕυχοΙΙίθ3 ΗθΙΙβε ΑΕ ιδρύθηκε τον Οκτώβριο του 
1991 και το 1995 απορρόφησε την εταιρεία Σ. Τζατζιμά- 
κηςΑΕ. Ανήκει στον όμιλο της ΕυχοΜίθ3θΓουρ5ρΑ. Ο Ιτα¬ 
λικός όμιλος συμμετέχει κατά 70% στο μετοχικό της κε¬ 
φάλαιο. Ασχολείται με την εισαγωγή και διάθεση των 
προϊόντων του ομίλου ΕυχοΙΙίοβ στην Ελλάδα. Πρόκειται 
για μία ιδιαίτερα δυναμική εταιρεία η οποία κατατάχθηκε 
15η μεταξύ των μεγαλυτέρων εμπορικών εταιρειών με 
«Διάφορα Είδη», βάσει συνόλου ενεργητικού το 1997 
(στοιχεία ΙΩΑΡ 1999). Επίσης, κατέλαβε την 23η θέση με¬ 
ταξύ των 100 μεγαλύτερων εμπορικών επιχειρήσεων 
όσον αφορά τα καθαρά κέρδη για το 1997 (στοιχεία ΙΩΑΡ 
1999) .Τούψοςδετης διαφημιστικής της δαπάνης το έτος 
1998 ήταν το μεγαλύτερο μεταξύ των ανταγωνιστών της, 
και ανήλθε σε 185 εκατ. δρχπερίπου. 

III. 1. Οι επιχειρήσεις του ομίλου Συκαρά (αιτούσες) 
ήταν από το 1977 διανομείς των προϊόντων (γυαλιών όρα¬ 
σης, ηλίου και ανταλλακτικών αυτών) της πολυεθνικής 
εταιρείας Ββυεοίι & Εοπιό, από δετό 1984 αποκλειστικοί 
διανομείς των ως άνω προϊόντων στην Ελλάδα, βάσει της 
από 15/7/84 σχετικής σύμβασης, και των μεταγενέστε¬ 
ρων από 1/5/90,1/6/92 και 14/4/97 συμβάσεων. 

Η τελευταία, από 14/4/97 σύμβαση, που υπεγράφη με¬ 
ταξύ της Ββυεοίι & Εοπιά Β.ν. ΝβΐίΐθΝβηάε και της έκτων 
αιτουσών Αλεξάνδρας Συκαρά,. ως εκπρόσωπο των εται¬ 
ρειών του ομίλου Συκαρά, είχε διάρκεια τριών ετών. 

III. 2. Τον Ιούνιο του 1999, η εταιρεία ΕυχοΙΙίοβ ΗοΙΙβηά 
Β.ν. (2η των καθών) που ανήκει στον πολυεθνικό όμιλο 
της ΕυχοΙΙίοβ Θτουρ 3.ρ.Α.(1ης των καθών) απέκτησε το 
τμήμα οπτικών της Ββυεοίι & Εοιηό Β.ν, ΝθΙίΐθΓίβηάε, με 
συνέπεια να υπεισέλθει, από τον Αύγουστο του 1999, στα 
δικαιώματα και τις υποχρεώσεις της τελευταίας, από 14- 
7-97, σύμβασης αποκλειστικής διανομής μεταξύ των αι- 
τούντων και της Ββυεοίι & Εοπιό Β.ν, ΝθΙίίθάβηάε 

III. 3. Στις 24/8/1999, η ΕυχοΙΙίοβ ΗοΙΙβηά Β.ν με επιστο¬ 
λή της προς την εκπρόσωπο των αιτουσών, με την οποία 
είχε συναφθεί η από 14/4/1997 σύμβαση, γνωστοποίησε 
στην τελευταία, ότι η ως άνω σύμβαση θα λυθεί κατά τη 
λήξη της διάρκειάς της, η οποία κατά την ΕυχοΙΙίοβ ΗοΙ- 
Ι3ηά Β.ν, ήταν η 13/4/2000, ενόψειτου ότι η διανομή των 
προϊόντων της σύμβασης, θα ανετίθετο στην εταιρεία 
ΕυχοίΙίοα ΗθΙΙβε Α.Ε. (3ης των καθών) που ανήκει επίσης 
στον όμιλο ΕυχοΙΙίοβ ΟΓουρ. 

IV. 1. Οι ισχυρισμοί των αιτουσών μπορούν να συνοψι- 
σθούν ως εξής: 

α) Μετά την ως άνω επιστολή της 24/8/1999, η πρώτη και 
η δεύτερη των καθών προσπάθησαν με διάφορες παρελ¬ 
κυστικές πρακτικές να μην εκτελέσου ν παραγγελίες των αι- 
τουσών, ενώ συγχρόνως καθυστέρησαν υπερβολικά να 
τους χορηγήσουν διαφημιστικό υλικό και πλήρεις καταλό¬ 
γους για τις νέες συλλογές των προϊόντων. Παράλληλα, 
έπαυσαν να αποστέλλουν στις αιτούσες ανταλλακτικά. 
Επίσης, απάλειψαν απροειδοποίητα από τα σχετικά φυλ¬ 
λάδια τη μνεία περί παροχής εγγύησης εκ μέρους του δια¬ 
νομέα προς τους καταναλωτές για ελαττωματικά προϊόντα 
και σταμάτησαν να καταβάλλουν σης αιτούσες ποσοστό 
του 1 %επίτηςαξίαςτωνπωλουμένωνσεαυτέςπροϊόντων 
ως αντάλλαγμα για την ως άνω παροχή εγγύησης (όπως γι¬ 
νόταν στο παρελθόν βάσει ειδικής συμφωνίας), με συνέ¬ 
πεια οι αιτούσες, προκειμένου να διατηρήσουν την καλή 
τους φήμη στην αγορά, να αναλάβουν οι ίδιες το κόστος 
της παροχής εγγύησης έναντι των πελατών τους. Επιπλέ¬ 
ον, οι καθών τιμολόγησαν τις παραγγελίες του έτους 1999, 
που είχαν υπαίτια καθυστερήσει, να εκτελέσουν, με τις νέ¬ 
ες τιμές που ίσχυαν για το έτος 2000. Η παραπάνω συμπε¬ 
ριφορά της 1ης και 2ης των καθών έναντι των απουσών 
βρισκόταν σε αντίθεση με την συμπεριφορά τους έναντι 
άλλων διανομέων των ίδιων προϊόντων σε άλλες ευρωπαϊ¬ 
κές χώρες. Κατά τις αιτούσες, η όλη συμπεριφορά των κα¬ 
θών είχε ως στόχο και ως αποτέλεσμα την ενίσχυση των 
πωλήσεωντωνυπολοίπωνπροϊόντωντου ομίλου ίυχοίίίοα, 
τα οποία διένειμε στην ελληνική αγορά η ανταγωνίστρια 
των απουσών εταιρεία ΕυχοΙΙίοα ΗθΙΙαε Α.Ε. 

Αποτέλεσμα της παραπάνω συμπεριφοράς της 1ης και 
2ης των καθών ήταν, κατά τις απούσες, η σημαντική μεί¬ 
ωση των πωλήσεων τους κατά το χρονικό διάστημα Νο¬ 
εμβρίου 1999 - Μαρτίου 2000 έναντι των πωλήσεων στο 
αντίστοιχο διάστημα της προηγουμένης περιόδου (1998 
-1999). 

β) Οι καθών κατέχουν δεσπόζουσα θέση στην Ελληνική 
αγορά γυαλιών ηλίου, οι δε απούσες τελούν ως προς τα 
προϊόντα της σύμβασης σε σχέση οικονομικής εξάρτη¬ 
σης έναντι των καθών, ενόψει της μακροχρόνιας σχέσης 
συνεργασίας (συμβάσεις αποκλειστικής διανομής) και 
του ότι δεν διαθέτουν ισοδύναμη εναλλακτική λύση, δε¬ 
δομένου ότι τα προϊόντα της σύμβασης αντιπροσωπεύ¬ 
ουν περίπου το 95 % της επιχειρηματικής τους δραστη¬ 
ριότητας. 

Ενόψειτων παραπάνω, τόσο η λύση της σύμβασης, όσο 
και η μετά την ως άνω επιστολή της 24/8/1999 συμπερι¬ 
φορά των καθών συνιστά παράβαση των άρθρων 2 και 2α 
του ν. 703/77, όπως ισχύει. 

Επιπλέον, οι απούσες ισχυρίζονται ότι συντρέχει παρά¬ 
βαση και του άρθρου 1 του ν. 703/77, όπως ισχύει, δεδο¬ 
μένου ότι η ως άνω συμπεριφορά των καθών (που αποτε¬ 
λούν επιχειρήσεις του αυτού ομίλου) οφείλεται σε εναρ¬ 
μονισμένη πρακτική μεταξύ τους που έχει ως αντικείμενο 
και αποτέλεσμα να θίγονται τρίτες επιχειρήσεις (εν προ- 
κειμένω οι απούσες). 

Με βάση τα παραπάνω, οι απούσες ζητούν να γίνει δε¬ 
κτή η αίτηση τους να υποχρεωθούν η πρώτη και δεύτερη 
των καθών να πωλούν στις απούσες τα προϊόντα Βαγ - 
Βαπ, ΚΗΙθγ Εοορ και ΡοΓδοίΐθ, που θατουςπαραγγέλουν οι 
τελευταίες με τους ίδιους όρους που ίσχυαν κατά τη συ¬ 
νεργασία τους με την ΒαυεοΙι & Ιοπιό ΗοΙΙαπά Β. V. και να 
απειληθεί χρηματική ποινή κατά των καθών σε περίπτωση 
μη συμμόρφωσης προς την απόφαση που θα εκδοθεί. 

IV. 2. Οι ισχυρισμοί των καθών μπορούν να συνοψι- 
σθούν ως εξής: 


α) Η από 24/8/1999 επιστολή δεν συνιστά καταγγελία 
της προαναφερθείσας σύμβασης αποκλειστικής διανο¬ 
μής, αλλά πληροφόρηση των απουσών ότι η μεταξύ τους 
συνεργασία θα τερματιστεί κατά τα συμβατικώς καθορι¬ 
σμένο το χρόνο λήξης της (13/4/2000). 

β) Οι αιτιάσεις περί μη εκτέλεσης των παραγγελιών εί¬ 
ναι αβάσιμες, δεδομένου ότι παρά τις ασυνήθιστα υψη¬ 
λές για την εποχή παραγγελίες των απούντων για την πε¬ 
ρίοδο 1999 - 2000 που ήταν σημαντικά μεγαλύτερες από 
τις παραγγελίες της προηγούμενης αντίστοιχης περιό¬ 
δου (1998- 1999) και παράτα προβλήματα που δημιούρ¬ 
γησε η μεταβίβαση του τμήματος οπτικών της ΒαυεοΙι &, 
Εοπιό στον όμιλο ΕυχοΙΙίοα εκτέλεσαν μέχρι τη λήξη της 
σύμβασης ποσοστό άνω του 90% των παραγγελιών των 
απουσών. 

γ) Ο πραγματικός λόγος της καταγγελίας και της αίτη¬ 
σης, λήψης ασφαλιστικών μέτρων είναι η άσκηση «νομι¬ 
κής πίεσης», έτσι ώστε οι καθών να υποχρεωθούν να αγο¬ 
ράσουν τα αδιάθετα αποθέματα των απουσών, παρόλο 
που η σχετική μεταξύ τους σύμβαση ρητά αποκλείει μία 
τέτοια υποχρέωση. 

V. Η Επιτροπή Ανταγωνιστού, αφού εξέτασε τους ως 
άνω ισχυρισμούς, έκρινε ως εξής: 

V. 1. Ως προς την καταγγελόμενη παράβαση του άρ¬ 
θρου 1 του ν. 703/77: 

Δεν συντρέχει περίπτωση παράβασης του άρθρου 1, ν. 
703/77, όπως ισχύει, δεδομένου ότι συμπράξεις μεταξύ 
επιχειρήσεων του αυτού ομίλου δεν εμπίπτουν στο πεδίο 
εφαρμογής της ως άνω διάταξης. Αυτό δέχεται και η πλέ¬ 
ον πρόσφατη νομολογία του Πρωτοδικείου και του Δικα¬ 
στηρίου των Ευρωπαϊκών Κοινοτήτων ως προς την αντί¬ 
στοιχη διάταξη του άρθρου 85 (τώρα άρθρου 81) Συνθ. 
Ε.Κ. (βλ. ΠΕΚ, απόφαση της 12/1/1995, υπόθ. 102/92, VI- 
ίιο ΕυΓορθ κατά Επιτροπής, Συλλ 1995, σελ. 11-17, σκέ¬ 
ψεις 47 - 54, η οποία επικυρώθηκε από το ΔΕΚ, απόφ. της 
24/10/96, υπόθ. Ο- 73/95 Ρ, Συλλ. 1996, σελ. I - 5457. σκέ¬ 
ψη 17). 

V.2. Όσον αφορά την καταγγελλόμενη παράβαση του 
άρθρου 2 του ν. 703/77, θα πρέπει να εξεταστεί α) αν 
υπάρχει δεσπόζουσα θέση και β) αν συντρέχει καταχρη¬ 
στική εκμετάλλευσή της. 

α) Ως προς την ύπαρξη δεσπόζουσας θέσης: 

Πιθανολογήθηκε ότι ο όμιλος ΕυχοΙΙίοα κατέχει δεσπό¬ 
ζουσα θέση στην ελληνική αγορά γυαλιών ηλίου. Ειδικό¬ 
τερα, μετά την απόκτηση του τμήματος οπτικών της 
ΒαυεοΙι & Ιοπιό, το μερίδιο αγοράς του ως άνω ομίλου 
αυξήθηκε από 52 % σε 57% περίπου (βλ. απόφαση της 
Ε.Α. υπ’ αριθ. 132/11/2000). 

Πάντως, στην υπό κρίση υπόθεση, η καταγγελόμενη συ¬ 
μπεριφορά αφορά μόνο τα προϊόντα της σύμβασης (δηλ. 
τα προϊόντα του τμήματος οπτικώντης ΒαυεοΙι & ίοπιά το 
οποίο απέκτησε ο όμιλος ΙυχοίΙίοα). Τα προϊόντα αυτά 
αντιπροσωπεύουν περίπου το 5 % της ελληνικής αγοράς 
γυαλιών ηλίου (βλ. απόφαση Ε.Α. 132/11/2000). 

Τα υπόλοιπα προϊόντα του ομίλου διανέμονται χονδρι- 
κώς από ετών στην ελληνική αγορά από την εταιρεία 
ΕυχοΜίοα ΗβΙΙαε Α.Ε. που ανήκει στον ως άνω όμιλο. 

β) Ως προς την καταχρηστική εκμετάλλευση δεσπόζου¬ 
σας θέσης: 

Οι ισχυρισμοί των απουσών για καταχρηστική εκμετάλ¬ 
λευση της δεσπόζουσας θέσης των καθών εστιάζονται 
αφενός στην άκαιρη κατά τους ισχυρισμούς τους «καταγ¬ 
γελία» της σύμβασης και αφετέρου στην συμπεριφορά 
της 1ης και 2ης των καθώς κατά το διάστημα απάτην «κα- 

ταγγελία» (24/8/1999) μέχρι τη λήξη της σύμβασης (Απρί¬ 
λιος 2000). 

Επί των ισχυρισμών αυτών, η Επιτροπή έκρινε ως εξής: 
αα) Η διακοπή των συμβατικών σχέσεων με συνεργαζό- 
μενη επιχείρηση, εκ μέρους μιας επιχείρησης με δεσπό¬ 
ζουσα θέση, δεν είναι καθεαυτή καταχρηστική όταν είναι 
δικαιολογημένη. 

Εν προκειμένω, η διακοπή οφείλεται σε διαρθρωτικές 
μεταβολές εντός του ομίλου ΕυχοΙΙίοα και συγκεκριμένα 
στην απόφαση του τελευταίου να αναθέσει, για λόγους 
ορθολογικής οργάνωσης, τη χονδρική πώληση των προϊ¬ 
όντων του τμήματος οπτικώντης ΒαυεσΙι & Εοπιό ΝθΙΟθγ- 
Ιαπόε, το οποίο απέκτησε, στην εταιρεία του ομίλου 
ΙυχσΙΙίθ3 ΗθΙΙ38 Α.Ε. 

Ενόψει αυτού, η Ευχοίίίσα ΗοΙΙβηά Β.ν. γνωστοποίησε 
στην εκπρόσωπο των απουσών την 24/8/1999, ήτοι 714 
μήνες προ της λήξεως της σύμβασης αποκλειστικής δια¬ 
νομής, την πρόθεσή της να μην ανανεώσει - παρατείνει τη 
σύμβαση συνεργασίας. 

Την καταρχήν νομιμότητα της ως άνω διακοπής της συ¬ 
νεργασίας καθώς και τους λόγους που την υπαγόρευσαν 
(αναδιάρθρωση του δικτύου διανομής) δεν αμφισβήτη¬ 
σαν αρχικά οι αιτούσες, οι οποίες, όπως προκύπτει από τα 
στοιχεία του φακέλου της υπόθεσης, περιορίστηκαν στη 
διαπραγμάτευση της ενδεχόμενης εξαγοράς των αποθε¬ 
μάτων των συμβατικών προϊόντων. 

Ανεξάρτητα από το εάν η επιστολή της 24/8/1999, ήθε¬ 
λε χαρακτηριστεί ως «καταγγελία» (όπως ισχυρίζονται οι 
αιτούσες) ή ως «πληροφόρηση» των απουσών περί μη 
ανανέωσης - συνέχισης της συνεργασίας μετά τη λήξη 
της μεταξύ τους σύμβασης (Απρίλιος 2000) με βάση ρητό 
όρο της τελευταίας (όπως ισχυρίζονται οι καθών), γεγο¬ 
νός είναι ότι τηρήθηκε η προβλεπόμενη προθεσμία των 
180 ημερών που προβλέπει ο όρος 5.3 της σύμβασης. 

Το χρονικό διάστημα των 71/2 μηνών από την ως άνω 
«καταγγελία» ή «πληροφόρηση» υπερβαίνει το χρονικό 
διάστημα των 6 μηνών, το οποίο είχαν αποδεχθεί συμβα¬ 
τικά οι απούσες και, έχοντας γνώση της σχετικής αγοράς, 
είχαν θεωρήσει προφανώς επαρκές για την αναζήτηση 
εναλλακτικής λύσης (π.χ. αναζήτηση άλλων προμηθευ¬ 
τών ή αναπροσαρμογή των επιχειρηματικών τους δρα¬ 
στηριοτήτων). 

Στο πλαίσιο αυτό πιθανολογήθηκε ότι το μερίδιο αγο¬ 
ράς των καθών αν και αρκετά σημαντικό (57% περίπου) 
δεν καθιστούσε αδύνατη ή υπερβολικά δυσχερή την εξεύ¬ 
ρεση εναλλακτικής λύσης, δεδομένου μάλιστα ότι η από 
14/4/1997 σύμβαση δεν περιέχει όρο αποκλειστικής προ¬ 
μήθειας, οι δε απούσες διένειμαν πράγματι και άλλα προϊ¬ 
όντα εκτός των συμβατικών. Σε κάθε περίπτωση, οι όποι¬ 
οι έμμεσοι περιορισμοί προέκυπταν από την ύπαρξη της 
σύμβασης αποκλειστικής διανομής, δεν είχαν λόγο ύπαρ¬ 
ξης μετά την αναγγελία της οριστικής λύσης της συνερ¬ 
γασίας. 

Ενόψει των παραπάνω δεν πιθανολογήθηκε ότιη διακο¬ 
πή της συνεργασίας ήταν αδικαιολόγητη ή αιφνίδια και 
επομένως καταχρηστική. 

ββ) Όσον αφορά την καταγγελόμενη συμπεριφορά της 
1ης και 2ης των καθών μετά την ως άνω «καταγγελία» ή 
«πληροφόρηση» (βλ. παραπάνω, υπό IV. Ι.α), παρατη¬ 
ρούνται τα εξής: 

Μορφές συμπεριφοράς όπως οι καταγγελόμενες, προ¬ 
ερχόμενες από επιχείρηση ή επιχειρήσεις που κατέχουν 
δεσπόζουσα θέση στην αγορά εφόσον είναι αδικαιολόγη¬ 
τες, μπορούν να στοιχειοθετούντο πραγματικό της κατα¬ 


χρηστικής εκμετάλλευσης δεσπόζουσας θέσης και συνα¬ 
κόλουθα να επισύρουν την εφαρμογή του άρθρου 2 Ν. 
703/77 όπως ισχύει. 

Ειδικότερα, το γεγονός ότι από τις επιχειρήσεις του ομί¬ 
λου της 1ης των καθών η μία (2η των καθών) επείχε, κατά 
το κρίσιμο χρονικό διάστημα, θέση προμηθευτή των αι- 
τουσών και η άλλη (3η των καθών) ήταν και θα είναι αντα¬ 
γωνιστής τους, μπορεί να προσδώσει στην ως άνω συμπε¬ 
ριφορά τόσο τον χαρακτήρα της εκμεταλλευτικής κατά¬ 
χρησης (που εκδηλώνεται έναντι των συναλασσομένων) 
όσο και τον χαρακτήρα της παρεμποδιστικής κατάχρησης 
(που εκδηλώνεται κυρίως έναντι ανταγωνιστών). 

Η Επιτροπή εκτιμά ωστόσο ότι τα επικαλούμενα από τις 
αιτούσες περιστατικά, και υποτιθέμενα αληθή, οπότε θα 
ενέπιπταν στο πεδίο εφαρμογής του άρθρου 2 του ν. 
703/77, δεν είναι τέτοιας φύσεως ώστε να συνιστούν 
«επείγουσα περίπτωση προς αποτροπή άμεσα επικείμε¬ 
νου κινδύνου ανεπανόρθωτης βλάβης» στις αιτούσες κα¬ 
τά την έννοια του άρθρου 9 παρ. 4 του ν. 703/77, όπως 
ισχύει, η οποία να δικαιολογεί τη λήψη ασφαλιστικών μέ¬ 
τρων. 

Με δεδομένο ότι η διακοπή της συνεργασίας καθεαυτή 
δεν πιθανολογήθηκε, σύμφωνα με τα παραπάνω, ότι ήταν 
καταχρηστική, η όποια ζημία υπέστησαν οι αιτούσες λό¬ 
γω της καταγγελόμενης συμπεριφοράς των καθών μετά 
την ως άνω «καταγγελία» ή «πληροφόρηση» δεν πιθανο¬ 
λογήθηκε ότι είναι τέτοιας φύσης ή έκτασης ώστε να είναι 
ανεπανόρθωτη, ενόψει και του ότι δεν υπήρξε καθολική 
άρνηση εκτέλεσης παραγγελιών εκ μέρους των καθών, 
αλλά οι δοθείσες παραγγελίες εκτελέστηκαν, αν και με 
καθυστέρηση, σε ποσοστό άνω του 90%, πράγμα το 
οποίο συνομολογούν και οι αιτούσες. 

Το ζήτημα κατά πόσον η ως άνω καταγγελόμενη συ¬ 
μπεριφορά των καθών συνιστά συμβατική παράβαση, 
μπορεί να πρέπει να επιλυθεί από τα πολιτικά δικαστήρια, 
τα οποία και θα αποφανθούν και για το ζήτημα της απο¬ 
ζημίωσης, συμπεριλαμβανομένης και της ενδεχόμενης 
αποζημίωσης πελατείας. Στα πλαίσια αυτά επισημαίνεται 
ότι οι αιτούσες έχουν ήδη ασκήσει, σχετικές αγωγές. 

Το κατά πόσον η ως άνω συμπεριφορά συνιστά παρά¬ 
βαση του άρθρου 2 του ν. 703/77, θα πρέπει να εξεταστεί 
στο πλαίσιο της διαδικασίας εξέτασης της καταγγελίας 
που υπέβαλαν οι αιτούσες βάσει του άρθρου 24 του ν. 
703/77. 

V. 3. Όσον αφορά την καταγγελόμενη παράβαση του 
άρθρου 2α του ν. 703/77, θα πρέπει να εξεταστεί α) αν 
υπάρχει σχέση οικονομικής εξάρτησης και β) αν συντρέ¬ 
χει καταχρηστική εκμετάλλευσήτης. 

α) Ως προς την ύπαρξη σχέσης οικονομικής εξάρτησης: 

Πιθανολογήθηκε ότι οι αιτούσες λόγω της μακροχρό¬ 
νιας συνεργασίας τους με την ΒευεσΙι & Εοπιό, της οποί¬ 
ας τα προϊόντα διένειμαν στην ελληνική αγοράήδη απότο 
1977, και τα οποία αντιπροσώπευαν, μέχρι τη λήξη της 
σύμβασης περίπου το 85% των συνολικών πωλήσεών 
τους, βρίσκονταν σε σχέση οικονομικής εξάρτησης ένα¬ 
ντι αρχικά της εταιρείας Β3υεσΙτ & Ιοπιό Β. V. ΝθΙΙίθγΙ3π05 
και στη συνέχεια της εταιρείας 1υχοί1ίθ3 ΗοΙΙβηά Β.ν. 

β) Ως προς την καταχρηστική εκμετάλλευση της σχέ¬ 
σης οικονομικής εξάρτησης: 

Παρατηρείται εκ προοιμίου ότι στο άρθρο 2α του ν. 
703/77, αναφέρονται ενδεικτικά ορισμένες μορφές συ¬ 
μπεριφοράς που συνιστούν καταχρηστική εκμετάλλευση 
σχέσης οικονομικής εξάρτησης. Οι ίδιες αυτές μορφές 
συμπεριφοράς εφόσον προέρχονται από επιχείρηση ή 

επιχειρήσεις που κατέχουν δεσπόζουσα θέση στην αγο¬ 
ρά, συνιστούν περιπτώσεις καταχρηστικής εκμετάλλευ¬ 
σης δεσπόζουσας θέσης κατά την έννοια του άρθρου 2 
του ν. 703/77. 

Επομένως, και ως προς το ζήτημα, κατά πόσο η διακο¬ 
πή των συμβατικών σχέσεων και η συμπεριφορά των κα- 
θών μετά την «καταγγελία» της σύμβασης (όπως ισχυρί¬ 
ζονται οι αιτούσες) ή την «πληροφόρηση» των απουσών 
περί μη συνέχισης της συνεργασίας μετά την συμβατικά 
προβλεπόμενη λήξη της σύμβασης αποκλειστικής διανο¬ 
μής (όπως ισχυρίζονται οι καθών) συνιστούν καταχρηστι¬ 
κή εκμετάλλευση της σχέσης οικονομικής εξάρτησης, 
ισχύουντα όσα αναφέρθηκαν παραπάνω, στο πλαίσιο της 
εξέτασης της ενδεχομένης παράβασης του άρθρου 2 εκ 
μέρους των καθών. 

VI. Ενόψειτων παραπάνω, η Επιτροπή κρίνει ομόφωνα 
ότι δεν συντρέχει επείγουσα περίπτωση κατά την έννοια 
του άρθρου 9 παρ. 4 του ν. 703/77, όπως ισχύει, και επο¬ 
μένως η υποβληθείσα αίτηση λήψης ασφαλιστικών μέ¬ 
τρων πρέπει να απορριφθεί. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Απορρίπτει την από 18/1/2000 υποβληθείσα αίτηση 
των: 1) «ΜΕΤΑΛΛΟΠΤΙΚΑ-Συκαράς Π. Ιωάννης&ΣΙΑΕΕ», 
2) «ΟΡΤ03ΤΥΙΕ - Συκαράς Π. Ιωάννης & ΣΙΑ ΕΕ», 3) «Αν 
Λαφογιάννης & ΣΙΑ ΟΕ» και 4) Αλεξάνδρας συζύγου Ιω- 
άννου Συκαρά για τη λήψη ασφαλιστικών μέτρων κατά 
των εταιρειών 1) «ΙυχοΙΙίοαΟΐΌυρ 3ρΑ», 2) «ΕυχοΙίιοε ΗοΙ- 
Ιαπά Β.ν» και 3) «ΕυχοΜίοα ΗβΙΙαε Α.Ε». 

Η απόφαση εκδόθηκετην 2α Αυγούστου 2000. 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ο Πρόεδρος Η Γραμματέας 

ΔΗΜΗΤΡΗΣΤΖΟΥΓΑΝΑΤΟΣ ΑΛΕΞΑΝΔΡΑ ΜΑΡΙΑ ΤΑΡΑΜΠΙΚΟΥ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(4) 

Διορθώνεται, η αριθμ. 1633/31-3-2000 οπόφαση του 
Γενικού Γραμματέα της Περιφέρειας Ανατολικής Μακε¬ 
δονίας - Θράκης «Έγκριση του Ο. Ε. Υ. του Νομιού Προ¬ 
σώπου Παιδικοί - Βρεφονηπιακοί Σταθμοί Δήμου Κομοτη¬ 
νής»,που δημοσιεύθηκε στο ΦΕΚ 615/10-5-2000/τ.β’ και 
συγκεκριμένα το άρθρο 7 αυτής,κατά το μέρος που αφο¬ 
ρά τον κλάδο ΠΕ πανεπιστημιακής Εκπαίδευσης από το 
εσφαλμένο: 

1. ΚΛΑΔΟΙ ΠΕ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 

(1) ΚΛΑΔΟΣ ΠΕΙ Διοικητικών με βαθμό Δ-Α. 

Στο ορθό: 

1. ΚΛΑΔΟΙ ΠΕ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 

(1) ΚΛΑΔΟΣ ΠΕΙ Διοικητικών με βαθμό Δ-Α. 

(1) ΚΛΑΔΟΣ ΠΕ Νηπιαγωγών με βαθμό Δ-Α. 

Η θέση του κλάδου ΠΕ Νηπιαγωγών είναι, προσωποπα¬ 
γής (προσωρινή) και καταργείται με την οποιοδήποτε 
τρόπο αποχώρηση της υπαλλήλου που την κατέχει και με- 
τατρέπεται σε θέση κλάδου ΤΕ9 Βρεφονηπιοκομίας. 

(Από την Περιφέρεια Ανατολικής Μακεδονίας Θράκης) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




